ที่ประชุมร่วมกันของรัฐสภา เตรียมพิจารณาตั้งคณะกรรมาธิการยกร่างข้อบังคับการประชุมรัฐสภา พ.ศ. ...
ที่ประชุมร่วมกันของรัฐสภา เตรียมพิจารณาตั้งคณะกรรมาธิการยกร่างข้อบังคับการประชุมรัฐสภา พ.ศ. ... เช้าวันนี้(19 มิ.ย.62)         การประชุมสภาผู้แทนราษฎร ในเวลา 09.30 น. วันนี้(19 มิ.ย.62) มีเรื่องที่ประธานจะแจ้งต่อที่ประชุมรับทราบพระบรมราชโองการโปรดเกล้าโปรดกระหม่อม ประกาศแต่งตั้งนายกรัฐมนตรี // รับทราบประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง จากนั้น นายสุทัศน์ เงินหมื่น สมาชิกสภาผู้แทนราษฎร ได้ปฏิญาณตนในที่ประชุมก่อนเข้ารับหน้าที่ ก่อนพิจารณาวาระการแต่งตั้งคณะกรรมการกองทุนเพื่อผู้เคยเป็นสมาชิกรัฐสภา ตามมาตรา 8 ของพระราชบัญญัติกองทุนเพื่อผู้เคยเป็นสมาชิกรัฐสภา พ.ศ. 2556 รวมทั้งพิจารณากรณีคณะกรรมาธิการวิสามัญยกร่างข้อบังคับการประชุมสภาผู้แทนราษฎร พ.ศ. .... ขอขยายเวลาการพิจารณายกร่างเรื่องดังกล่าวออกไปอีก 20 วัน นับตั้งแต่วันที่ 27 มิถุนายน 2562         ส่วนในวันเดียวกันเวลา 11.00 น. จะมีการประชุมร่วมกันของรัฐสภา ครั้งที่ 2 สมัยสามัญประจำปีครั้งที่หนึ่ง โดยมีวาระเลือกตั้งคณะกรรมาธิการยกร่างข้อบังคับการประชุมรัฐสภา พ.ศ. ...